Il-Ministru tal-Kultura Owen Bonnici ħabbar li se jsir tibdil fil-ligi li tirregola l-patrimonju kulturali biex jigu aġġornati s-sovrantendenza tal-wirt kulutrali u l-aġenzija Heritage Malta biex ikunu jirriflettu iż-żminijiet tal-lum. Meta kien qed jagħlaq id-dibattitu dwar l-estimi finanzjarji tar-regolatur u tal-operatur tal-wirt kulturali f’Malta, Dr Bonnici qal li is-sovrantendenza lestiet l-inventarju tal-fortifikazzonijiet ta’ zmien il-Kavallieri li jlaħħqu it-389, kollha mibnija bejn is-seklu 16 u 18. Gew katalogati ukoll 463 monument taħt l-inventarju tal-kappelli u niċeċ storiċi li se jitlesta din is-sena. Huwa zied igħid li l-inventarju nazzjonali jinkludi fih aktar minn 3,500 skeda ta’ proprjetà kulturali Maltija. Huwa qal ukoll illi is-sovrantendenza qed twettaq riċerka arkejologika flimkien ma’ Heritage Malta u l-universitajiet ta’ Malta, Belfast u Cambridge. Dwar il-ħidma ta’ Heritage Malta, il-Ministru Bonnici qal li se ssir tinda protettiva fit-Tempji ta’ Ħal Tarxien li se jkunu magħluqa ghall-pubbliku għal certu zmien. Huwa qal li qed isiru taħditiet mal-Ordni Sovran u Militari ta’ Malta biex is-sena d-dieħla jiġi ċelebrat kif jixraq l-450 annviersarju tal-Assedju l-Kbir. Huwa qal ukoll li ma kien hemm l-beda appell quddiem il-Bord tal-Appelli dwar Kuntratti Pubblici fl-għoti tal-kuntratt tal-muzew tal-Art magħruf bħala “MUŻA” u li se jkun mużew interattiv fil-Berġa ta’ l-Italja (ritratt lemin).